Rio (film)

Rio (også markedsført som Rio: The Movie) er en 3D-animeret film, og  er den sjette film lavet af Blue Sky Studios. Filmen er instrueret af Carlos Saldanha og skrevet af Don Rhymer. Stemmerne til filmens figurer i den originale version er dubbet af Jesse Eisenberg, Anne Hathaway, Rodrigo Santoro, Bebel Gilberto, Kate del Castillo, Jamie Foxx, will.i.am, Tracy Morgan, George Lopez, Jake T. Austin, Leslie Mann, Jemaine Clement, Jane Lynch, og Robin Thicke.

Baggrund 
Under udviklingen er Rio blevet betragtet som Fødslen af et brasiliansk-drømmeprojekt. Saldanha rapporterede at filmen vil være mere musikalsk end hans komiske Ice Age film.

Handling 

Blu er en sjælden blå Ara som bor i en boghandel i Moose Lake i Minnesota, og er den sidste af hans slags. Forskerne finder ud af, at der er en anden papagøje af arten i sydamerika hunaraen Jewel, så Blu og hans ejer Linda tager ud til Rio de Janeiro for at finde Jewel. Imens konfronterer Blu sin frygt for at flyve for at kunne vinde Jewels hjerte. Undervejs bliver de kidnappet af en krybskytte, der vil sælge Blu for en formue. Efter at de sluppet væk, forsøger de at undgå krybskytten og hans kæledyr Nigel med hjælp fra Rafael, som er en klog Toco Tukan, Buldoggen Luiz, Flora en lyserød skestork, Fernando en teenagerdreng, Pedro en rødhovedet kardinal og Nico en lille gul kanariefugl med en kapsel som en hat.

Medvirkende 
 Jesse Eisenberg – Blu en blå papegøje 
 Anne Hathaway – Jewel, en anden blå papegøje
 Leslie Mann – Linda, Blus menneskelige ejer
 George Lopez – Tukanen Rafael
 Rodrigo Santoro – Tulio, en forsker som studerer fuglene, og er forelsket i Linda
 Jamie Foxx – Kanariefuglen Nico
 Jemaine Clement – Den gultoppede kakadue Nigel
 will.i.am – Kardinalen Pedro
 Jake T. Austin – Teenagerdrengen Fernando
 Gracinha Leporance – Dr. Barbosa
 Jason Fricchione – Lastbilschauffør
 Neil Patrick Harris – Mauro
 Brian Baumgartner – Mauro ,den kongelige tyvagtige silkeabe
 Carlos Ponce – Marcel
 Robin Thicke – Kipo
 Jane Lynch – Sparkie
 Chavo Vaynér – Woodpecker
 Wanda Sykes – Flora
 Tracy Morgan – Buldoggen Luiz
 Bernardo de Paula – Sylvia

Danske stemmer
Andreas Bo – Blu
Johanne Louise Schmidt – Jewel
Regitze Glenthøj – Linda
Thomas Corneliussen – Rafael
Casper Sloth – Tulio
Martin Buch – Nico
Rasmus Botoft – Pedro
Chresten Speggers Simonsen – Nigel
Nadim Mahmoud – Fernando
Pilou Asbæk - Luiz

Markedsføring 
Traileren til filmen blev vist den 20. maj 2010 og havde premiere dagen efter, at Shrek Den Lykkelige havde premiere. Traileren blev også vist i biograferne med udvalgte scener til filmene Toy Story 3, Knight and Day, Despicable Me, Alpha and Omega og Megamind. Den første film-plakat til filmen blev lanceret 4 måneder senere. En ny trailer blev lanceret online den 8. december 2010 og blev også vist sammen med trailerne for filmene Tron: Legacy, The Chronicles of Narnia: The Voyage of the Dawn Treader, Gulliver's Travels, Yogi Bear, og Gnomeo & Julie. Den sidste trailer blev vist sammen med trailerne til filmene Rango og Diary of a Wimpy Kid: Rodrick Rules, og traileren vil blive lagt ud på youtube den 2. april 2011.

Den 27. januar 2011 annoncerede Rovio Mobile et partnerskab med 20th Century Fox for at promovere filmen, hvilket førte til at spillet Angry Birds Rio kom til iOS, som blev udgivet i marts 2011 på App Store med 50 niveauer. Rovio har planer om at frigive flere nivauer i 2011. En hentydning til Angry Birds Rio var der i Angry Birds, hvis man fandt den hemmelige kode i en reklame for filmen under Super Bowl XLV, hvor Rovio sagde at seerne skulle finde en kode ved at studere reklamen billede for billede indtil, at det fandt koden.Mcdonalds udgav en serie happy-meal legetøj baseret på filmen tæt op af filmens premiere i USA den 15. april 2011. Den 18. marts 2011 udgav Taio Cruz en musikvideo og en sang på youtube som er en del af filmens soundtrack, som hed Telling The World.Filmen havde premiere den 22. marts 2011 i en Cinépolis biograf i bydelen Lagoa i Rio De Janeiro. Premieren blev overværet af Carlos Saldanha, Anne Hathaway, Jesse Eisenberg, Jamie Foxx, Rodrigo Santoro, Sérgio Mendes, will.i.am, Bebel Gilberto, Taio Cruz, Carlinhos Brown og Jemaine Clement.

Et computerspil baseret på filmen vil blive udgivet den 12. april 2011 af THQ til Playstation 3, Wii, Xbox 360 og Nintendo DS. Spillet kommer til at have en partygenre lidt ligesom Mario Party-serien.

Kilder

Eksterne henvisninger 
 Kino.dk
 

Amerikanske film fra 2011
Animationsfilm fra USA
Film fra Brasilien
Fantasyfilm fra USA
Komediefilm fra USA
Familiefilm fra USA
Canadiske film fra 2011